Ֆրենսիս Կաբրել

Ֆրանսիս Կաբրել (, ), ֆրանսիացի երաժիշտ, երգահան և երգերի հեղինակ:

Կենսագրություն 
Ֆրանսիս Կաբրելը ծնվել է 1953 թվականի նոյեմբերի 23-ին Ֆրանսիայի Աժեն քաղաքում՝ ֆրիուլյան արմատներով ոչ հարուստ մի ընտանիքում։ Հայրը աշխատել է հրուշակեղենի գործարանում և եղել է փոքրիկ երգեհոնի մեծ սիրահար, իսկ մայրը աշխատել է սրճարանի գանձապահ, չնայած նրան, որ հիանալի երգել է։ Ֆրանսիսը ունեցել է մեկ քույր (Մարտին) և մեկ եղբայր (Ֆիլիպ): Նա մեծացել է Ֆրանսիայի հարավում տեղակայված Աստաֆորե փոքրիկ քաղաքում, որտեղ էլ մինչ օրս ապրում է։

13 տարեկան հասակում նա առաջին անգամ ռադիոյով լսել է ամերիկացի հայտնի երաժիշտ Բոբ Դիլանի «Like a Rolling Stone» երգը, որն էլ ազդել է իր ողջ կարիերայի վրա:

Առաջին կիթառը Ֆրանսիսին նվիրել է իր քեռին՝ Ֆրեդդին, սուրբծննդյան տոների կապակցությամբ և Ֆրանսիսը սկսել է շարադրել իր առաջին երգը։

Հետագայում նա սկսում է թարգմանել Նիլ Յանգը, Լեոնարդ Քոենի և Բոբ Դիլանի երգերը՝ ուսումնասիրելով նաև անգլերենը։

17 տարեկան հասակում նա հավաքել է իր առաջին ֆոլկ ռոք խումբը, որը կարճ կյանք ունեցավ։ 1974 թվականին ֆրանսիացի երաժիշտը Թուլուզում ներկայացնում է Sud Radio մրցույթին մասնակցելու հայտ։ Մրցութային երգը եղել է «Petite Marie»-ը (Les Murs de poussière ալբոմից), որը նվիրված էր իր կնոջը՝ Մարիետային։ Արդյունքում այս երգով նա հաղթում է մրցույթը և վաստակում 2000 ֆրանկ և CBS ընկերության հետ պայմանագիր։

1977 թվականին «Նոր ֆրանսիական երգ»-ով նա թողարկում է իր առաջին ալբոմը CBS ընկերության հետ համատեղ, որը կրում էր «Ma ville» անունը։

Սկավառակագրություն

Մրցանակներ 
 Ֆրանսիական երգերի Մեծ մեդալ Ֆրանսիական Ակադեմիայի կողմից, 2010.

Ծանոթագրություններ 

Ֆրանսիացի երգիչներ
Ֆրանսիացի երգահաններ
Երգերի հեղինակներ
Ֆրանսիացի կիթառահարներ
Ֆրանսիացի երաժիշտներ